Just Mathias Thiele. Efter en tegning på sten af kobberstikker W. Heuer.
Just Mathias Thiele. Forfatter, folkemindesamler og kunsthistoriker. Han indsamlede og udgav danske folkesagn inspireret af brødrene Grimms arbejde. Thiele mødte billedhuggeren Bertel Thorvaldsen i Rom da han opholdt sig i byen fra 1823 til 1825. Her begyndte han arbejdet med Thorvaldsens biografi, som udkom i fire illustrerede bind 1831, 1832, 1848 og 1850. Den blev genudgivet i en billigere, forkortet udgave 1842-57. I sommeren 1844 fandt Thiele Thorvaldsens efterladte korrespondance under et ophold i Rom, og det førte til hans anden biografi ligeledes i fire bind: Thorvaldsens Ungdomshistorie, 1851; Thorvaldsen i Rom, 1805-1819, 1852; Thorvaldsen i Rom. 1819-1839, 1854 og Thorvaldsen i Kiøbenhavn. 1839-1844, 1856.
Just Mathias Thiele
Just Mathias Thiele